നിങ്ങള് ഒരാളെ മാത്രമാണ് നോക്കുന്നത് ഹര്ദികിന് പകരം ഈ രണ്ട് താരങ്ങള്ക്ക് അവസരം കൊടുക്കണമെന്ന് ഗാവസ്കര് കൊളംബോ: ഇന്ത്യന് ക്രിക്കറ്റ് ടീമിലെ പേസ് ബൗളിങ് ആള്റൗണ്ടറുടെ റോളില് സമീപകാലത്ത് ഹര്ദിക് പാണ്ഡ്യക്ക് എതിരാളികള് എതിരാളികള് ഉണ്ടായിരുന്നില്ല. വിജയ് ശങ്കറെയും ശിവം ദുബെയെയും പരിഗണിച്ചുവെങ്കിലും ഇരുവര്ക്കും ഇൗ പൊസിഷനില് വേണ്ട വിധം തിളങ്ങാന് സാധിക്കാത്തതും ഹര്ദികിന് തുണയായി. എന്നാല് ശ്രീലങ്കക്കെതിരായ പരിമിത ഓവര് പരമ്ബരയുടെ നാല് മത്സരങ്ങള് പൂര്ത്തിയാകുേമ്ബാള് ഹര്ദികിന്റെ പ്രകടനം നിരാശാജനമാണെന്നേ പറയാനൊക്കൂ. ഇൗ സാഹചര്യത്തില് ഒരു കളിക്കാരനെ മാത്രം നോക്കി നില്ക്കാതെ പകരക്കാരെ അന്വേഷിക്കാന് ടീം മാനേജ്മെന്റിനെ ഉപദേശിക്കുകയാണ് മുന് നായകന് സുനില് ഗാവസ്കര്. ഓള്റൗണ്ടര് റോളില് പരീക്ഷിക്കാന് രണ്ട് കളിക്കാരുടെ പേരും ഗാവസ്കര് നിര്ദേശിച്ചു. ദീപക് ചഹറിനെയും ഭുവനേശ്വര് കുമാറിനെയുമാണ് അദ്ദേഹം നിര്ദേശിച്ചത്.തീര്ച്ചയായും നമുക്ക് ബാക്കപ്പ് ഉണ്ട്. മികച്ചൊരു ഓള്റൗണ്ടറാണ് തനെന്ന് ചഹര് കഴിഞ്ഞ ദിവസം തെളിയിച്ചതാണ്. ഭുവനേശ്വറിനും നിങ്ങള് അധികം അവസരം നല്കിയിട്ടില്ല. രണ്ട് മൂന്ന് വര്ഷങ്ങള്ക്ക് മുമ്ബ് ധോണിക്കൊപ്പം അവനും ലങ്കയില് ഒരു മത്സരം വിജയിപ്പിച്ചിരുന്നു. രണ്ടാം ഏകദിനത്തിന് സമാനമായിരുന്നു അന്നും കാര്യങ്ങള്. ഏഴോ എട്ടോ വിക്കറ്റുകള് നഷ്ടമായ ശേഷമാണ് ധോണിയും ഭുവിയും ചേര്ന്ന് മത്സരം വിജയിപ്പിച്ചത് ഗാവസ്കര് സ്പോര്ട്സ് തകിനോട് പറഞ്ഞു.അര്ഹരായ കളിക്കാര്ക്ക് മതിയായ അവസരങ്ങള് ലഭിച്ചില്ലെന്നും അതിനാലാണ് ഇന്ത്യന് ക്രിക്കറ്റിന് ഇങ്ങനെയൊരു അവസ്ഥ വന്നെത്തിയതെന്നും ഗാവസ്കര് പറഞ്ഞു.ഭുവനേശ്വറും ദീപക് ചഹറും ഇന്ത്യശ്രീലങ്ക രണ്ടാം ഏകദിനത്തിനിടെഈ രണ്ട് കളിക്കാരും ഓള്റൗണ്ടര്മാരാകാം എന്ന് നിങ്ങള് ഒരിക്കലും ചിന്തിച്ചിട്ടുണ്ടാകില്ല. അവര്ക്ക് ബാറ്റിങ് കഴിവുണ്ട്. നിങ്ങള് ഒരു കളിക്കാരനെ മാത്രമാണ് നോക്കുന്നത്. രണ്ട്മൂന്ന് വര്ഷങ്ങള്ക്കിടെ അര്ഹരായ മറ്റുള്ളവര്ക്ക് അവസരം ലഭിച്ചിട്ടില്ല. അതുകൊണ്ടാണ് ഇപ്പോള് നിങ്ങള് ഒരു കളിക്കാരനെ നോക്കി ഓ അവന് ഫോമിലല്ല എന്ന് പറയുന്നത്. ഈ കളിക്കാര്ക്ക് അവസരങ്ങള് നല്കുകയാണെങ്കില് നിങ്ങള്ക്ക് ഓള്റൗണ്ടര്മാരെ കണ്ടെത്താന് കഴിയുംഗാവസ്കര് പറഞ്ഞു.ശ്രീലങ്കക്കെതിരെ രണ്ടാം ഏകദിനത്തില് തോല്വി ഉറപ്പിച്ചിടത്ത് നിന്നാണ് ചഹര് ഇന്ത്യക്ക് മിന്നും വിജയം സമ്മാനിച്ചത്. 82 പന്തില് 69 റണ്സ് നേടിയാണ് അന്ന് ചഹര് താരമായത്. പരിക്കുകള് വലച്ചെങ്കിലും വാലറ്റത്ത് വിശ്വസിക്കാന് കൊള്ളാവുന്ന ബൗളര് എന്ന പേര് ഭുവി സ്വന്തമാക്കിയിരുന്നു.